বাবার কথা এমনিতে মনে পড়তো তবে সে কয়দিন আরো বেশি মনে পড়তে লাগল। তার উৎসাহ, তার গল্পের সাথি, তার প্রেরণাদাতা। একা একা কিছু করতে ভালো লাগে না। কারো সাথে মিশতে, খেলতে, পড়তে ভালো লাগে না। শুধু মনের সাগরে একটি মাত্র ইচ্ছা ভেসে আসে তা হল বাবাকে আর একটি বার দেখার ইচ্ছা …. । পথ চলতে চলতে হঠাৎ থমকে দাঁড়ায় সে। কে যেন সামনে দাঁড়িয়ে হালকা অন্ধকারের জন্য চেহারাটা স্পষ্ট বুঝা যাচ্ছে না। হঠাৎ লোকটি বলে উঠল – কী খবর, মাহমুদ!